
ΤΕΥΧΟΣ ΔΕΥΤΕΡΟ 


Αρ. Φύλλου 403 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανταλλαγή ΠΡΟΜΕΤΟΧΩΝ με μετοχές του Ο.Π.Α.Π. 

Α.Ε. 1 

Τροποποίηση της 30096/20.9.1995 απόφασης του Πε¬ 
ριφερειακού Διευθυντή Αθηνών. 2 

Σύσταση Νομικού Προσώπου με την επωνυμία «Παιδι¬ 
κός Σταθμός Βλαχάτων 21 ας», Δήμου Λειβαθούς 

Ν. Κεφαλληνίας. 3 

Σύσταση Νομικού Προσώπου με την επωνυμία «Παιδι¬ 
κός Σταθμός Λακήθρας» από τον Δήμο Λειβαθούς 

Ν. Κεφαλληνίας. 4 

Σύσταση Δημοτικής Επιχείρησης στο Δήμο Κονιστρών 
Ν. Εύβοιας με την επωνυμία «Αναπτυξιακή Επιχεί¬ 
ρηση Δήμου Κονιστρών». 5 

Σύσταση Δημοτικής Επιχείρησης στο Δήμο Κονιστρών 
Ν. Εύβοιας με την επωνυμία «Δημοτική Επιχείρηση 

Πολιτισμού - Αθλητισμού Κονιστρών». 6 

Κύρωση Αναδασμού αγρ/τος Παλαιοκκλησίου Φιλια- 
τών Ν. Θεσπρωτίας έτους 1996. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην απόφαση του ΑΧΣ 
561/2000 . 8 


ΑΠΟΦΑΣΕΙ Σ 

Αριθ.: 2/19784/0023Α (1) 

Ανταλλαγή ΠΡΟΜΕΤΟΧΩΝ με μετοχές του 
Ο.Π.Α.Π. Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις, του άρθρου 10 του Ν.2642/1998 (ΦΕΚ 
216Α/17-9-98) περί«Μετοχοποιήσιμωντίτλωντου Ελληνι¬ 
κού Δημοσίου». 

2. Τις διατάξεις του άρθρου 12 του Ν.2238/1994 (ΦΕΚ 
151Α/16-9-1994) περί «Αυτοτελούς φορολόγησης εισο¬ 
δήματος από κινητές αξίες». 

3. Τις διατάξεις του άρθρου 11 του Ν.2459/1997 (ΦΕΚ 


17Α/18-2-1997) περί «Αυτοτελούς φορολόγησης εισοδή¬ 
ματος από ομόλογα ή έντοκα γραμμάτια του Ελληνικού 
Δημοσίου» όπως τροποποιήθηκε με το άρθρο 9 του Ν. 
2579/1998. 

4. Τιςδιατάξειςτηςπαραγράφου 11,του άρθρου 15του 
Ν.2628/1998 (ΦΕΚ 151Α/6-7-98) περί «Απαλλαγής του φό¬ 
ρου εισοδήματος επί των τόκων ομολογιακών δανείων 
του Ελληνικού Δημοσίου, διάρκειας άνω των δύο ετών, 
υπό την προϋπόθεση διακράτησης τωντίτλων από τον αρ¬ 
χικό τους κάτοχο μέχρι τη λήξη αυτών». 

5. Την με αριθμό 2063145/6759/0023/24-9-98 απόφαση 
του Υπουργού Οικονομικών «Όροι έκδοσης μετοχοποιή¬ 
σεων τίτλων του Ελληνικού Δημοσίου σε δραχμές με την 
ονομασία«ΠΡΟΜΕΤΟΧΑ»» (ΦΕΚ 1115Β/23-10-1998). 

6. Την με αριθμό 2/88724/0023Α/31-12-2000 απόφαση 
του Υπουργού Οικονομικών «Επανακαθορισμός σε Ευρώ 
του ύψους των μετοχοποιήσιμων τίτλων του Ελληνικού 
Δημοσίου με την ονομασία «ΠΡΟΜΕΤΟΧΑ». 

7. Την με αριθμό 2/18600/0023/23-3-2001 απόφαση 
προσαρμογής γενικών όρων μετά την μετατροπή των 
δραχμικών μετοχοποιήσιμων τίτλων σε Ευρώ. 

8. Την με αριθμό 2063146/6760/0023/24-9-98 απόφαση 
του Υπουργού Οικονομικών «Όροι έκδοσης μετοχοποιήσι¬ 
μων τίτλων σε ΕΥΡΩ/ΕΟΨ του Ελληνικού Δημοσίου με την 
ονομασία ΈΥΡΩ-ΠΡΟΜΕΤΟΧΑ»» (ΦΕΚ 1115Β/23.10.1998). 

9. Την με αριθμό 1039386/441/Α006/21-4-2000 (ΦΕΚ 
571/Β/21-4-2000) κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

10. Την με αριθμό πρωτοκόλου 720/22-12-2000 απόφα¬ 
ση της Διυπουργικής Επιτροπής Αποκρατικοποιήσεων. 

11. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του Κρατικού προ¬ 
ϋπολογισμού, αποφασίζουμε: 

1. Στο πλαίσιο της διάθεσης μετοχών του «ΟΡΓΑ¬ 
ΝΙΣΜΟΥ ΠΡΟΓΝΩΣΤΙΚΩΝ ΑΓΩΝΩΝ ΠΟΔΟΣΦΑΙΡΟΥ 
Α.Ε.» από το Ελληνικό Δημόσιο με τη διαδικασία της δη¬ 
μόσιας εγγραφής, που θα λάβει χώρα από 3 έως και 6 
Απριλίου 2001, παρέχουμε στους κατόχους (θεσμικούς 
και μη θεσμικούς) μετοχοποιήσιμωντίτλωντου Ελληνικού 
Δημοσίου σε δραχμές, με την ονομασία «Προμέτοχα», οι 

οποίοι έχουν μετατραπεί σε Ευρώ με την σχετική απόφα¬ 
ση του Υπουργού των Οικονομικών και στους κατόχους 
(θεσμικούς και μη θεσμικούς) μετοχοποιήσιμων τίτλων 
του Ελληνικού Δημοσίου σε ΕΥΡΩ με την ονομασία «Ευ- 
ρωπρομέτοχα», τη δυνατότητα ανταλλαγής των τίτλων 
τους με μετοχές του «ΟΡΓΑΝΙΣΜΟΥ ΠΡΟΓΝΩΣΤΙΚΩΝ 
ΑΓΩΝΩΝ ΠΟΔΟΣΦΑΙΡΟΥ Α. Ε.» 

2. Καθορίζουμε την Τρέχουσα Αξία του κάθε «Δραχμι¬ 
κού Προμετόχου» ονομαστικής αξίας Ευρώ 0,293470 
(100 Δρχ.), όπως προκύπτει σύμφωνα με τους γενικούς 
όρους έκδοσης, στις 6 Απριλίου 2001, σε Ευρώ 0,281720 
(95,9960 Δρχ.). 

3. Καθορίζουμε την «Προνομιακή Αναλογία Δημόσιας 
Εγγραφής», όπως αυτή ορίζεται στους γενικούς όρους 
έκδοσης των «Προμετόχων» και των «Ευρωπρομετόχων», 
σε ποσοστό 50% επί του συνολικού αριθμού των μετοχών 
του “ΟΡΓΑΝΙΣΜΟΥ ΠΡΟΓΝΩΣΤΙΚΩΝ ΑΓΩΝΩΝ ΠΟ¬ 
ΔΟΣΦΑΙΡΟΥ Α.Ε.» που θα διατεθούν με δημόσια εγγραφή 
από το Ελληνικό Δημόσιο, ήτοι 30.305.000 κοινών ονομα¬ 
στικών μετοχών ονομαστικής αξίας Ευρώ 0,293470 (100 
Δρχ.), πλέον των κοινών ονομαστικών μετοχών ίδιας ονο¬ 
μαστικής αξίας που τυχόν θα μείνουν αδιάθετες από τις 
1.595.000 μετοχές της εταιρίας οι οποίες προορίζονται 
για διάθεση με ιδιωτική τοποθέτηση στους εργαζόμενους 
της εταιρίας κ.λ.π. 

4. Σε εκπλήρωση των υποχρεώσεων από ανταλλαγή τίτ¬ 
λων, όπως μετοχοποιήσιμων τίτλων σύμφωνα με τις δια¬ 
τάξεις του άρθρου 10 του Ν.2642/98, το Κεντρικό Αποθε- 
τήριο Αξιών προβαίνει σε καταχωρήσεις στις μερίδες 
επενδυτώντου συστήματος αυλώντίτλων βάσει των στοι¬ 
χείων που θα προσκομίζει ο Συντονιστής ή ο Κύριος Ανά- 
δοχος της έκδοσης και διάθεσης με δημόσια εγγραφή 
των μετοχών του «ΟΡΓΑΝΙΣΜΟΥ ΠΡΟΓΝΩΣΤΙΚΩΝ ΑΓΩ¬ 
ΝΩΝ ΠΟΔΟΣΦΑΙΡΟΥ Α.Ε.» 

5. Οι λοιπές λεπτομέρειες που αφορούν την ανωτέρω 
ανταλλαγή των Μετοχοποιήσιμων Τίτλων του Ελληνικού 
Δημοσίου με μετοχές του «ΟΡΓΑΝΙΣΜΟΥ ΠΡΟΓΝΩΣΤΙ¬ 
ΚΩΝ ΑΓΩΝΩΝ ΠΟΔΟΣΦΑΙΡΟΥ Α.Ε.» θα καθορισθούν με 
σχετικές ανακοινώσεις στον τύπο. 

6. Κάλυψη Δαπάνης 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Αθήνα, 29 Μαρτίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

Αριθ.: 10086 (2) 

Τροποποίηση της 30096/20-9-1995 απόφασης του Περι¬ 
φερειακού Διευθυντή Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 2 παρ. 12 του Ν. 2307/95. 

2. Τις διατάξεις των άρθρων 198, 199, 200 και 203 
Π.Δ/τος 410/95. 

3. Την αριθμ. 30096/20-9-1995 απόφαση του Περιφε¬ 
ρειακού Διευθυντή Αθηνών που δημοσιεύτηκε στο Φ.Ε.Κ. 
831/2-10-1995 τ.β και αφορά τη σύσταση στο Δήμο Αμα¬ 
ρουσίου ιδίου Νομικού Προσώπου με το όνομα «Σχολική 


Επιτροπή 3ου Γυμνασίου, 9ου - 17ου Δημοτικού, 9ου - 
11ου Νηπιαγωγείου Δήμου Αμαρουσίου». 

4. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α’) 

5. Την αριθμ. 501/2000 απόφαση του Δημοτικού Συμ¬ 
βουλίου του Δήμου Αμαρουσίου, που αφορά τροποποίη¬ 
ση της συστατικής πράξης του Ν.Π. με το όνομα «Σχολική 
Επιτροπή 3ου Γυμνασίου, 9ου - 17ου Δημοτικού, 9ου - 
11ου Νηπιαγωγείου Δήμου Αμαρουσίου», αποφασίζουμε: 

Τροποποιούμε το άρθρο 1 της 30096/20-9-1995 από¬ 
φασης του Περιφερειακού Διευθυντή Αθηνών ως εξής: 

Συστήνουμε στο Δήμο Αμαρουσίου του Νομού Αττικής 
ίδιο Νομικό Πρόσωπο μετο όνομα «Σχολική Επιτροπή 9ου 
- 17ου Δημοτικού, 9ου -11ου Νηπιαγωγείου Δήμου Αμα¬ 
ρουσίου» . 

Κατά τα λοιπά ισχύει ως έχει η 30096/20-9-1995 απόφα¬ 
ση του Περιφερειακού Διευθυντή Αθηνών. 

-Κάλυψη δαπάνης 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού του Δήμου Αμα¬ 
ρουσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2001 

Ο Γενικός Γραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

Αριθ.: 1628 (3) 

Σύσταση Νομικού Προσώπου με την επωνυμία «Παιδικός 
Σταθμός Βλαχάτων 21 ας», Δήμου Λειβαθούς Ν. Κε¬ 
φαλληνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΩΝΙΩΝ ΝΗΣΙΩΝ 

1. Τις διατάξεις των άρθρων 198, 199, 200 και 203 
Π.Δ/τος 410/95 (ΔΚΚ). 

2. Τις διατάξεις του άρθρου 2 παρ. 12 Ν 2307/95. 

3 Την αριθμ. 12321/13.7.2000 (ΦΕΚ 883/Β/2000) από¬ 
φαση του Γενικού Γραμματέα Περιφ. Ιονίων Νησιών «Πε¬ 
ρί μεταβίβασης αρμοδιοτήτων και παροχή εξουσιοδότη¬ 
σης υπογραφής». 

4. Την αριθμ. 32/2-3-01 απόφαση του Δημοτικού Συμ¬ 
βουλίου Δήμου Λειβαθούς σχετικά με Σύσταση Νομικού 
Προσώπου, αποφασίζουμε: 

1. Συστήνουμε Νομικό Πρόσωπο με την επωνυμία «Παι¬ 
δικός Σταθμός Βλαχάτων 21 ας» στο Δήμο Λειβαθούς. 

2. Σκοπός του Νομικού Προσώπου που συνίσταται είναι 
η φύλαξη διατροφή, μόρφωση και διαπαιδαγώγηση παι¬ 
διών προσχολικής ηλικίας των δημοτών και των κατοίκων 
της Λειβαθούς αλλά και της ευρύτερης περιοχής σε περί¬ 
πτωση κενής θέσης που οι μητέρες τους είναι εργαζόμε¬ 
νες και μικρών εισοδημάτων. 

3. Πόροι του Νομικού Προσώπου είναι: 

Α) Πιθανή τακτική κρατική επιχορήγηση και πιθανές 
έκτακτες κρατικές επιχορηγήσεις. 

Β) Ετήσια επιχορήγηση του Δήμου Λειβαθούς με το πο¬ 
σό του ενός εκατομμυρίου, που θα προβλέπεται υποχρε¬ 
ωτικά στον προϋπολογισμό εκάστου έτος. 

Γ) Κάθε είδους εισφορές, δωρεές, κληρονομιές και κλη¬ 
ροδοσίες. 

Δ) Εισπράξεις από το αντίτιμο παροχής υπηρεσιών που 
παρέχονται από το Νομικό Πρόσωπο. 

Ε) Έσοδα από προγράμματα της Ε. Ε. 

ΣΤ) Έσοδα από οποιεσδήποτε δωρεές και επιχορηγή¬ 
σεις από Ν.Π.Δ.Δ. ή Ν. Π. I. Δ. εντός ή εκτός του Νομού Κε¬ 
φαλληνίας. 

Ζ) Πρόσοδοι από την δική του περιουσία. 

Η) Κάθε άλλη νόμιμη πρόσοδος. 

4. Διοίκηση: το Νομικό Πρόσωπο θα διοικείται από πε¬ 
νταμελές Διοικητικό Συμβούλιο που απαρτίζεται από 
τους: 

Α) Τον εκάστοτε Δήμαρχο ή άλλο μέλος αιρετό, ως Πρό¬ 
εδρο. 

Β) Δύο Δημοτικούς Συμβούλους, που ορίζονται με από¬ 
φαση του Δημοτικού Συμβουλίου, από τους οποίους ένας 
θα προέρχεται από την μειοψηφία. 

Γ) Έναν υπάλληλο του Υπουργείου Υγείας και Πρόνοι¬ 
ας διορισμένο από την Δ/νση Τοπ. Αυτ/σης και Δ/σης Νο¬ 
μού Κεφαλληνίας. 

Δ) Έναν γονέα που το παιδί του θα πηγαίνει στον Παιδι¬ 
κό Σταθμό. 

Το Διοικητικό Συμβούλιο εκλέγει από τα μέλη του τον 
Α/πρόεδρο και τον γραμματέα του. 

5. Θητεία: Η θητεία του Διοικητικού Συμβουλίου του 
Ν.Π. ακολουθεί την δημοτική περίοδο. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται, από τον 
Α/πρόεδρο. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Λειβ- 
σθούς έτους 2001 ύψους 1.000.000 δραχ. και για καθένα 
από τα επόμενα έτη δαπάνη ύψους ενός εκατομμυρίου 
(1.000.000) δραχετησίως. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Αργοστόλι, 21 Μαρτίου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

Αριθ.: 1629 (4) 

Σύσταση Νομικού Προσώπου με την επωνυμία «Παιδικός 
Σταθμός Λακήθρας» από τον Δήμο Λειβαθούς Ν. Κε¬ 
φαλληνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη : 

1. Τις διατάξεις των άρθρων 198 , 199, 200 και 203 
Π.Δ/τος410/95 (Δ. Κ. Κ.) 

2. Τις διατάξειςτου άρθρου 2παραγ.12 Ν. 2307/95 . 

3. Τηναριθμ. 12321/13-7-2000 (ΦΕΚ883/Β/2000) απόφα¬ 
ση της Γ ενικής Γ ραμματέας Ιονίων Νήσων « Μεταβίβαση 
αρμοδιοτήτων και παροχή εξουσιοδότησης υπογραφής». 

4. Τηναριθμ. 37/2001 απόφαση του Δημοτικού Συμβου¬ 


λίου Δήμου Λειβαθούς σχετικά με την σύσταση Νομικού 
Προσώπου, αποφασίζουμε: 

1. Συστήνουμε Νομικό Πρόσωπο με την επωνυμία «Παι¬ 
δικός Σταθμός Λακήθρας» στον Δήμο Λειβαθούς Ν. Κε¬ 
φαλληνίας. 

2. Σκοπός του Νομικού Προσώπου είναι η φύλαξη, δια¬ 
τροφή , μόρφωση και διαπαιδαγώγηση παιδιών προσχο- 
λικής ηλικίας των δημοτών και κατοίκων της Λειβαθούς 
αλλά καιτης ευρύτερης περιοχής σε περίπτωση κενής θέ¬ 
σης , που οι μητέρες τους είναι εργαζόμενες και μικρών 
εισοδημάτων. 

3. Πόροι του Νομικού Προσώπου είναι: 

Α) Πιθανή τακτική κρατική επιχορήγηση και πιθανές 
έκτακτες κρατικές επιχορηγήσεις. 

Β) Ετήσια επιχορήγηση του Δήμου Λειβαθούς με το πο¬ 
σό του ενός εκατομμυρίου (1.000.000) δραχπου θα προ¬ 
βλέπετε υποχρεωτικά στον προϋπολογισμό εκάστου οι¬ 
κονομικού έτους. 

Γ) Κάθε είδους εισφορές, δωρεές, κληρονομιές και κλη¬ 
ροδοσίες. 

Δ) Εισπράξεις από το αντίτιμο παροχής υπηρεσιών που 
παρέχονται από το Νομικό Πρόσωπο. 

Ε) Έσοδα από προγράμματα της Ε. Ε. 

ΣΤ) Έσοδα από οποιεσδήποτε δωρεές και επιχορηγή¬ 
σεις από Ν.Π.Δ.Δ. ή Ν. Π. I Δ εντός ή εκτός του Νομού 
Κεφ/νίας. 

Ζ) Πρόσοδοι από την δική του περιουσία. 

Η) Κάθε άλλη νόμιμη πρόσοδος. 

4. Το Νομικό Πρόσωπο διοικείται από πενταμελές Διοι¬ 
κητικό Συμβούλιο που απαρτίζεται από τους: 

Α) Τον εκάστοτε Δήμαρχο ή άλλο μέλος αιρετό, ως Πρό¬ 
εδρο 

Β) Δύο Δημοτικούς Συμβούλους, από τους οποίους 
ένας προέρχεται από την μειοψηφία. 

Γ) Έναν υπάλληλο του Υπουργείου Υγείας και Πρόνοι¬ 
ας διορισμένο από την Περιφερειακή Διεύθυνση του Νο¬ 
μού Κεφαλληνίας. 

Δ) Έναν γονέα, που το παιδί του να πηγαίνει στον παιδι¬ 
κό σταθμό. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γ ραμματέα του. 

Η θητεία του Διοικητικού Συμβουλίου ακολουθείτην Δη¬ 
μοτική Περίοδο. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται, από τον 
Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Λει- 
βαθούς έτους 2001 ύψους 1.000.000 δραχ και για καθένα 
από τα επόμενα έτη δαπάνη ύψους 1.000.000 δραχ ετη- 
σίως. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Αργοστόλι, 21 Μαρτίου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.: 2402 (5) 

Σύσταση Δημοτικής Επιχείρησης στο Δήμο Κονιστρών Ν. 
Εύβοιας με την επωνυμία «Αναπτυξιακή Επιχείρηση 
Δήμου Κονιστρών» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για την Διοικητική Απο¬ 
κέντρωση. 

2. Τις διατάξεις του Ν.2218/94, όπως τροποποιήθηκαν 
και συμπληρώθηκαν με τους Ν.2240/94,2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τ.Α. οι Νομαρχιακές Αυτοδιοικήσεις (Ν.Α.) 

3. Τις διατάξεις του Ν.2503/97(Διοίκηση, Οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις) 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης), 

5. Τις διατάξεις των αρθρ.277-284,287,291 και 304 του 
Π.Δ. 410/95, 

6. Την αριθ. 15/2001 απόφαση του Δημοτικού Συμβου¬ 
λίου Κονιστρών Εύβοιας η οποία αφορά τη σύσταση στον 
ομώνυμο Δήμο Νομικού Προσώπου Ι.Δ. με την επωνυμία 
"Αναπτυξιακή Επιχείρηση Δήμου Κονιστρών 11 . 

7. Την αριθμ. 5921/9-9-97(Φ.Ε.Κ. 832 τ. Β./16-9-97) & 
αριθ.5910/23-7-99 (Φ.Ε.Κ. 1640 τ. Β./20-8-99 ) απόφαση 
του Γεν. Γραμματέα Περιφέρειας Στ. Ελλάδας για μετα¬ 
βίβαση δικαιώματος υπογραφής «Με εντολή Γενικού 
Γ ραμματέα Περιφέρειας». 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Κονιστρών, το ύψος της οποίας ανέρχεται για 
το έτος 2001 στο ποσό των 2.000.000. δρχ., για το οποίο 
έχει εγγράφει πίστωση στον κωδικό ΚΑ 2/21/212.9γ, για 
τα δε έτη 2002, 2003, 2004 και 2005 δαπάνη αντίστοιχα 
ανά έτος δρχ. 2.000.000, για τις οποίες θα εγγραφούν 
αντίστοιχες πιστώσεις στους αντίστοιχους προϋπολογι¬ 
σμούς, αποφασίζουμε: 

Εγκρίνεται η αριθ. 15/2001 απόφαση του Δημοτικού 
Συμβουλίου Κονιστρών Εύβοιας η οποία αφορά τη σύ¬ 
σταση στον ομώνυμο Δήμο, Νομικού Προσώπου Επιχεί¬ 
ρησης Ι.Δ., που έχει ως εξής: 

Α. Συνιστάται στο Δήμο Κονιστρών Ν. Εύβοιας Αμιγής 
Δημοτική Επιχείρηση με την επωνυμία “ΑΝΑΠΤΥΞΙΑΚΗ 
ΕΠΙΧΕΙΡΗΣΗ ΔΗΜΟΥ ΚΟΝΙΣΤΡΩΝ 11 με διακριτικό τίτλο 
“ΑΝΕΔΗΚ 11 , ως ίδιο Νομικό Πρόσωπο Ι.Δ. το οποίο διέπε- 
ται από τις διατάξεις των άρθρων 277-284 του Δημοτικού 
και Κοινοτικού Κώδικα με τις τροποποιήσεις και της συ¬ 
μπληρώσεις των διατάξεων μέχρι την εφαρμογή του 
Ν.2753/1999. 

Σκοπός της δημιουργίαςτης Αναπτυξιακής Επιχείρησης 
του Δήμου Κονιστρών από τον Δήμο Κονιστρών είναι να 
καταστρώσει και να υλοποιήσει (κατά περίπτωση) ένα μα¬ 
κροχρόνιο πρόγραμμα δράσης του οποίου στόχοι είναι: 

- Η προώθηση της οικονομικής και κοινωνικής ανάπτυ¬ 
ξης στον Δήμο Κονιστρών μέσα από τις διαδικασίες του 
Δημοκρατικού προγραμματισμού. 

- Η δημιουργία προϋποθέσεων για την συνεχή και αυτο¬ 
δύναμη ανάπτυξη του Δήμου Κονιστρών με βάση τις το¬ 


πικές δυνάμεις και γενικότερα η προώθηση της ενδογε¬ 
νούς ανάπτυξης. 

- Η ανάδειξη του αναπτυξιακού ρόλου του Κοινωνικού 
Τομέα της οικονομίας (Εταιρείες Λαϊκής Βάσης κλπ.). 

- Η υποβοήθηση και προώθηση των τοπικών αναπτυξια¬ 
κών πρωτοβουλιών και των καινοτομιών, η ανάπτυξη του 
ανθρωπίνου δυναμικού και η διεύρυνση της τοπικής αγο¬ 
ράς εργασίας. 

- Η συμμετοχή (αυτόνομα η σε συνεργασία με άλλους 
φορείς) στην υλοποίηση προγραμμάτων που χρηματοδο¬ 
τούνται από εθνικούς ή/και Ευρωπαϊκούς πόρους. 

- Ο σεβασμός και η προστασία του περιβάλλοντος πα¬ 
ράλληλα με την προώθηση της τοπικής ανάπτυξης. 

- Η κατασκευή τεχνικών έργων. 

- Η δημιουργία εγκαταστάσεων και η συμμετοχή σε επι¬ 
χειρήσεις αξιοποίησης ανανεώσιμων πηγών ενεργείας. 

- Η σύνταξη μελετών για θέματα που αφορούν την τοπι¬ 
κή ανάπτυξη. 

- Η σύσταση και λειτουργία εγκαταστάσεων σφαγείων. 

- Η παροχή υπηρεσιών τεχνοοικονομικού συμβούλου 
επί θεμάτων διοίκησης και ανάπτυξης τοπικών πρωτο¬ 
βουλιών συλλογικού χαρακτήρα 

Β. Έδρα της Επιχείρησης ορίζεται ο Δήμος Κονιστρών. 

Γ. Η χρονική διάρκεια της Επιχείρησης ορίζεται σε 50 
χρόνια. 

Δ. Η Αναπτυξιακή Επιχείρηση του Δήμου Κονιστρών δι- 
οικείται από επταμελές Διοικητικό Συμβούλιο (Δ.Σ.) το 
οποίο απαρτίζεται: 

α) Από πέντε αιρετούς εκπροσώπους του Δήμου Κονι¬ 
στρών ένας έκτων οποίων ανήκει στην μειοψηφία του Δη¬ 
μοτικού Συμβουλίου. 

β) Ένα μέλος εκπρόσωπο κοινωνικού φορέα της περιο¬ 
χής. Ο φορέας επιλέγεται με απόφαση του Δημοτικού 
Συμβουλίου Κονιστρών με εισήγηση του Δημάρχου. 

γ) Ένα αιρετό εκπρόσωπο των εργαζομένων στην Επι¬ 
χείρηση αν αυτή απασχολεί περισσότερους από είκοσι 
εργαζόμενους. 

Ο ορισμός των πέντε αιρετών εκπροσώπων που θα με¬ 
τέχουν στο Δ.Σ. της Επιχείρησης όπως αναφέρεται στο α) 
παραπάνω, γίνεται από το Δημοτικό Συμβούλιο Κονι¬ 
στρών μετά από εισήγηση του Δήμαρχου. Ταυτόχρονα 
ορίζονται και οι αναπληρωτές αυτών. Ο κοινωνικός φορέ¬ 
ας και οι εργαζόμενοι ορίζουν επίσης τους αναπληρωτές 
των εκπροσώπων τους. 

Μέχρι να ορισθούν ή εκλεγούν τα μέλη γ) και β) το Δ.Σ. 
λειτουργεί με ελλιπή σύνθεση, αρκεί ο αριθμός των παρι- 
σταμένων μελών να μην είναι κατώτερος αυτών που απαι¬ 
τεί η απαρτία. 

Η θητεία των μελών του Διοικητικού Συμβουλίου είναι 
τετραετής, όση και η διάρκεια του Δημοτικού Συμβουλί¬ 
ου. Για την πρώτη και μεταβατική περίοδο η θητεία θα εί¬ 
ναι ισόχρονη με το υπόλοιπο της θητείας του Δημοτικού 
Συμβουλίου περιόδου 1998-2002. 

Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή, δικαιούνται όμως οδοιπο¬ 
ρικών και αποζημίωσης για συγκεκριμένες υπηρεσίες που 
παρέχουν στην Επιχείρηση με απόφαση του Δημοτικού 
Συμβουλίου ύστερα από πρόταση του Διοικητικού Συμ¬ 
βουλίου αυτής. 

Το πρώτο Διοικητικό. Συμβούλιο, θα συγκροτηθεί αμέ¬ 
σως μετά την δημοσίευση του παρόντος στην Εφημερίδα 
της Κυβερνήσεως. Νέα μέλη του Διοικητικού Συμβουλίου 
ορίζονται όταν λήξει η θητεία των παλαιών ή όταν για 

οποιοδήποτε λόγο κατά την διάρκεια της θητείας εκκε¬ 
νωθεί η θέση. 

Ε. Οι πόροι της Επιχείρησης συνίσταται: 

- Σε θεσμοθετημένους πόρους από τη Τοπική Αυτοδιοί¬ 
κηση και ετήσιες επιχορηγήσεις εκ μέρους του Ελληνικού 
δημοσίου σύμφωνα με την ισχύουσα νομοθεσία καιτις νό¬ 
μιμες φορολογικές επιβαρύνσεις. 

- Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου Κρατικού και Διεθνούς Οργανισμού 
σύμφωνα με την ισχύουσα νομοθεσία και τις νόμιμες φο¬ 
ρολογικές επιβαρύνσεις. 

- Στις δωρεές, κληροδοσίες και κληρονομιές και τα εξ 
αυτών εισοδήματα. 

- Στα έσοδα από παροχές υπηρεσιών και πώληση προϊ¬ 
όντων από την Επιχείρηση. 

- Στους τόκους από τις καταθέσεις του Τράπεζες ή άλ¬ 
λους πιστωτικούς οργανισμούς. 

- Σε οποιοδήποτε άλλο έσοδο μπορεί να προκύψει από 
τις δραστηριότητές της. 

ΣΤ. Η Επιχείρηση διαλύεται: 

α. Με τη συμπλήρωση του χρόνου για τον οποίο είχε συ- 
σταθεί, εφόσον αυτός δεν παραταθεί. 

β. Σε περίπτωση πτώχευσης της 

Η διάλυση γίνεται με τον ίδιο τρόπο και διαδικασία που 
συστήθηκε η Επιχείρηση. Τη διάλυση της Επιχείρησης 
ακολουθεί η εκκαθάριση. Εκτός από την περίπτωση της 
πτώχευσης, η εκκαθάριση γίνεται από εκκαθαριστές που 
ορίζονται από το Δημοτικό Συμβούλιο Κονιστρών. 

Ζ. Η Επιχείρηση εκπροσωπείται στα δικαστήρια και σε 
άλλη αρχή από τον Πρόεδρο του Διοικητικού Συμβουλίου 
και όταν αυτός απουσιάζει ή κωλύεται από τον Αντιπρόε¬ 
δρο αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 19 Μαρτίου 2001 

Με εντολή Γενικού Γραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 

Αριθ.: 2403 (6) 

Σύσταση Δημοτικής Επιχείρησης στο Δήμο Κονιστρών με 
την επωνυμία «Δημοτική Επιχείρηση Πολιτισμού- 
Αθλητισμού Κονιστρών» Ν. Εύβοιας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για την Διοικητική Απο¬ 
κέντρωση. 

2. Τις διατάξεις του Ν.2218/94, όπως τροποποιήθηκαν 
και συμπληρώθηκαν με τους Ν.2240/94,2273/94 και 
2307/95, σύμφωνα με τις οποίες εγκαθιδρύθηκαν ως Β" 
βαθμός Τ.Α. οι Νομαρχιακές Αυτοδιοικήσεις (Ν.Α.) 

3. Τις διατάξεις του Ν.2503/97(Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις) 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης), 

5. Τις διατάξεις των αρθρ.277-284,287,291 και 304 του 
Π.Δ. 410/95, 


6. Την αριθ. 14/2001 απόφαση του Δημοτικού Συμβου¬ 
λίου Κονιστρών Εύβοιας η οποία αφορά τη σύσταση στον 
ομώνυμο Δήμο Νομικού Προσώπου Ι.Δ. με την επωνυμία 
"Δημοτική Επιχείρηση Πολιτισμού- Αθλητισμού Δήμου 
Κονιστρών". 

7. Την αριθμ. 5921/9-9-97(Φ.Ε.Κ. 832 τ. Β./16-9-97) & 
αριθ.5910/23-7-99 (Φ.Ε.Κ. 1640 τ. Β./20-8-99 ) απόφαση 
του Γεν. Γραμματέα Περιφέρειας Στ. Ελλάδας για μετα¬ 
βίβαση δικαιώματος υπογραφής “ Με εντολή Γενικού 
Γ ραμματέα Περιφέρειας “ . 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Κονιστρών, το ύψος της οποίας ανέρχεται για 
το έτος 2001 στο ποσό των 2.000.000. δρχ., για το οποίο 
έχει εγγράφει πίστωση στον κωδικό ΚΑ 2/21/212.9β , για 
τα δε έτη 2002,2003,2004 και 2005 δαπάνη αντίστοιχα 
ανά έτος δρχ. 2.000.000, για τις οποίες θα εγγραφούν 
αντίστοιχες πιστώσεις στους αντίστοιχους προϋπολογι¬ 
σμούς, αποφασίζουμε: 

Εγκρίνεται η αριθ. 14/2001 απόφαση του Δημοτικού 
Συμβουλίου Κονιστρών Ν. Εύβοιας η οποία αφορά τη σύ¬ 
σταση στον ομώνυμο Δήμο, Νομικού Προσώπου Επιχεί¬ 
ρησης Ι.Δ., που έχει ως εξής: 

Α. Συνιστάται στο Δήμο Κονιστρών Ν. Εύβοιας Αμιγής 
Δημοτική Επιχείρηση με την επωνυμία “ΔΗΜΟΤΙΚΗ ΕΠΙ¬ 
ΧΕΙΡΗΣΗ ΠΟΛΙΤΙΣΜΟΥ-ΑΘΛΗΤΙΣΜΟΥ ΚΟΝΙΣΤΡΩΝ" με 
διακριτικό τίτλο “Δ.Ε.Π.Α. ΚΟΝΙΣΤΡΩΝ Γ. ΧΡΥΣΟΧΟΟΣ“, 
ως ίδιο Νομικό Πρόσωπο Ι.Δ. το οποίο διέπεται από τις 
διατάξεις των άρθρων 277-284 του Δημοτικού και Κοινο¬ 
τικού Κώδικα με τις τροποποιήσεις καιτις συμπληρώσεις 
των διατάξεων αυτού μέχρι την εφαρμογή του 
Ν.2753/1999. 

Σκοπός της δημιουργίας της Δημοτικής Επιχείρησης 
Πολιτισμού-Αθλητισμού από τον Δήμο Κονιστρών είναι να 
καταστρώσει και να υλοποιήσει (κατά περίπτωση) ένα μα¬ 
κροχρόνιο πρόγραμμα δράσης του οποίου στόχοι είναι: 

- Προσφορά προς τους κατοίκους του Δήμου Κονι¬ 
στρών πολιτιστικών και αθλητικών εκδηλώσεων με χαμη¬ 
λό κόστος και αποκεντρωμένη διάρθρωση. 

- Προώθηση της Καλλιτεχνικής Δημιουργίας καιτηςΤε- 
χνολογικής Εκπαίδευσης. 

- Αξιοποίηση του υπάρχοντος ανθρώπινου δυναμικού 
της περιοχής. 

- Καταγραφή των υφισταμένων υποδομών στον Δήμο 
Κονιστρών και την προώθηση έργων βελτίωσης και ανά¬ 
πτυξής τους, για τηνπαραγωγή και προβολή πολιτιστικών 
δραστηριοτήτων. 

- Σύσταση και λειτουργία κέντρων επαγγελματικής κα¬ 
τάρτισης. 

- Ανάπτυξη πολιτιστικών σχέσεωντου Δήμου με άλλους 
Δήμους της Ελλάδας και του Εξωτερικού. 

- Διοργάνωση (αυτόνομα ή σε συνεργασία με άλλους 
φορείς) αθλητικών διοργανώσεων τοπικής ή/καί πανελ¬ 
λήνιας εμβέλειας. 

- Εκμετάλλευση κοινόχρηστων χώρων, διαφημιστικές 
μισθώσεις και προβολή μέσω των διαφημιστικών στοιχεί¬ 
ων μηνυμάτων που έχουν σχέση με την Πολιτιστική ενη¬ 
μέρωση των κατοίκων του Δήμου και των επισκεπτών. 

- Ανάληψη από τον Δήμο Κονιστρών μέσω προγραμμα¬ 
τικών συμβάσεων ή εκχώρησης ή μέσω άλλης προβλεπό- 
μενης από τον νομοθεσία διαδικασίας , δραστηριότητας 

στα αντικείμενα Πολιτισμού, περιφερειακής και τοπικής 
ανάπτυξης. 

- Ευαισθητοποίηση των κατοίκων για την ανάπτυξη και 
υλοποίηση σχεδίων πολιτικής προστασίας σε συνεργα¬ 
σία με ομάδες ιδιωτών και συλλογικούς φορείς της πε¬ 
ριοχής. 

- Ανάπτυξη θεσμών ψυχαγωγίας και απασχόλησης επι¬ 
λεγμένων ομάδων κατοίκων της περιοχής. 

- Αυτόνομη ανάπτυξη δραστηριοτήτων ή συμμετοχή σε 
φορείς (συνεταιρισμοί, ανώνυμες εταιρείες, εταιρείες 
λαϊκής βάσης) που έχουν αντικείμενο την ανάπτυξη του 
Δήμου Κονιστρών, αξιοποίηση της τοπικής παράδοσης 
και την δημιουργία νέων θέσεων εργασίας. 

- Συντονισμός ενεργειών για ετοιμασία χώρων πολιτι¬ 
στικών εκδηλώσεων σε κάθε Δημοτικό Διαμέρισμα. 

- Κατάρτιση και πραγματοποίηση πολιτιστικών και 
αθλητικών εκδηλώσεων. 

- Οργάνωση και λειτουργία Σχολών Ρυθμικής Γυμναστι¬ 
κής , Μουσικής , Εικαστικών Τεχνών και Εφαρμοσμένων 
Επιστημών. 

-Αξιοποίηση προγραμμάτων στήριξηςτου πολιτιστικού 
τομέα από εθνικούς και Ευρωπαϊκούς πόρους, σε συνερ¬ 
γασία με άλλους κατά περίπτωση αρμόδιους φορείς. 

- Λειτουργία μέσω προγραμματικών συμβάσεων ή εκ¬ 
χώρησης ή μέσω άλλης προβλεπόμενης από τον νομοθε¬ 
σία διαδικασίας , λειτουργιών κοινωφελούς χαρακτήρα 
που θεσμικά ανήκουν στην δικαιοδοσία του Δήμου Κονι¬ 
στρών. 

- Διοργάνωση εκδηλώσεων και συναντήσεων επί πάσης 
φύσεως θεμάτων πολιτιστικού περιεχομένου που αφο¬ 
ρούν ή ενδιαφέρουν τον Δήμο Κονιστρών. 

- Δραστηριότητες διάδοσης της Ελληνικής γλώσσας 
και του πολιτισμού εντός και εκτός Ελλάδας. 

- Εκδόσεις και διανομή έντυπου υλικού. 

-Δημιουργία και λειτουργία κινηματογραφικών αιθου¬ 
σών, ηλεκτρονικών ΜΜΕ και εγκαταστάσεων εφαρμογής 
ηλεκτρονικών μορφών επικοινωνίας. 

- Προβολή της περιοχής στην κοινωνία των πληροφο¬ 
ριών. 

- Υλοποίηση παρεμβάσεων Πολιτικής Προστασίας. 

- Υλοποίηση παρεμβάσεων προς όφελος των ΑΜΕΑ. 

Β. Έδρα της Επιχείρησης ορίζεται ο Δήμος Κονιστρών. 

Γ. Η χρονική διάρκεια της Επιχείρησης ορίζεται σε 50 
χρόνια. 

Δ. Η Δημοτική Επιχείρηση Πολιτισμού-Αθλητισμού Κο¬ 
νιστρών διοικείται από επταμελές Διοικητικό Συμβούλιο 
(Δ.Σ.) το οποίο απαρτίζεται: 

α) Από πέντε αιρετούς εκπροσώπους του Δήμου Κονι¬ 
στρών ένας έκτων οποίων ανήκει στην μειοψηφία του Δη¬ 
μοτικού Συμβουλίου. 

β) Ένα μέλος εκπρόσωπο κοινωνικού φορέα της περιο¬ 
χής. Ο φορέας επιλέγεται με απόφαση του Δημοτικού 
Συμβουλίου Κονιστρών με εισήγηση του Δημάρχου. 

γ) Ένα αιρετό εκπρόσωπο των εργαζομένων στην Επι¬ 
χείρηση, αν αυτή απασχολεί περισσότερους από είκοσι 
εργαζόμενους. 


Ο ορισμός των πέντε αιρετών εκπροσώπων που θα με¬ 
τέχουν στο Δ.Σ. της Επιχείρησης όπως αναφέρεται στο α) 
παραπάνω, γίνεται από το Δημοτικό Συμβούλιο Κονι¬ 
στρών μετά από εισήγηση του Δήμαρχου. Ταυτόχρονα 
ορίζονται και οι αναπληρωτές αυτών. Ο κοινωνικός φορέ¬ 
ας και οι εργαζόμενοι ορίζουν επίσης τους αναπληρωτές 
των εκπροσώπων τους. 

Μέχρι να ορισθούν ή εκλεγούν τα μέλη γ) και β), το Δ.Σ. 
λειτουργεί με ελλιπή σύνθεση, αρκεί ο αριθμός των παρι- 
σταμένων μελών να μην είναι κατώτερος αυτών που απαι¬ 
τεί η απαρτία. 

Η θητεία των μελών του Διοικητικού Συμβουλίου είναι 
τετραετής, όση και η διάρκεια του Δημοτικού Συμβουλί¬ 
ου. Για την πρώτη και μεταβατική περίοδο η θητεία θα εί¬ 
ναι ισόχρονη με το υπόλοιπο της θητείας του Δημοτικού 
Συμβουλίου περιόδου 1998-2002. 

Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή, δικαιούνται όμως οδοιπο¬ 
ρικών και αποζημίωσης για συγκεκριμένες υπηρεσίες που 
παρέχουν στην Επιχείρηση ύστερα από απόφαση του Δι¬ 
οικητικού Συμβουλίου αυτής. 

Το πρώτο Διοικητικό. Συμβούλιο, θα συγκροτηθεί αμέ¬ 
σως μετά την δημοσίευση του παρόντος στην Εφημερίδα 
της Κυβερνήσεως. Νέα μέλη του Διοικητικού Συμβουλίου 
ορίζονται όταν λήξει η θητεία των παλαιών ή όταν για 
οποιοδήποτε λόγο κατά την διάρκεια της θητείας εκκε¬ 
νωθεί η θέση. 

Ε. Οι πόροι της Επιχείρησης συνίστανται: 

- Σε θεσμοθετημένους πόρους από τη Τοπική Αυτοδιοί¬ 
κηση και ετήσιες επιχορηγήσεις εκ μέρους του Ελληνικού 
δημοσίου σύμφωνα με την ισχύουσα νομοθεσία καιτις νό¬ 
μιμες φορολογικές επιβαρύνσεις. 

- Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου Κρατικού και Διεθνούς Οργανισμού 
σύμφωνα με την ισχύουσα νομοθεσία και τις νόμιμες φο¬ 
ρολογικές επιβαρύνσεις. 

- Στις δωρεές, κληροδοσίες και κληρονομιές και τα εξ 
αυτών εισοδήματα. 

- Στα έσοδα από παροχές υπηρεσιών και πώληση προϊ¬ 
όντων από την Επιχείρηση. 

- Στους τόκους από τις καταθέσεις του Τράπεζες ή άλ¬ 
λους πιστωτικούς οργανισμούς. 

- Σε οποιοδήποτε άλλο έσοδο μπορεί να προκύψει από 
τις δραστηριότητές της. 

ΣΤ. Η Επιχείρηση διαλύεται: 

α. Με τη συμπλήρωση του χρόνου για τον οποίο είχε συ- 
σταθεί, εφόσον αυτός δεν παραταθεί. 

β. Σε περίπτωση πτώχευσής της 

Η διάλυση γίνεται με τον ίδιο τρόπο και διαδικασία που 
συστήθηκε η Επιχείρηση. Τη διάλυση της Επιχείρησης 
ακολουθεί η εκκαθάριση. Εκτός από την περίπτωση της 
πτώχευσης, η εκκαθάριση γίνεται από εκκαθαριστές που 
ορίζονται από το Δημοτικό Συμβούλιο Κονιστρών. 

Ζ. Η Επιχείρηση εκπροσωπείται στα δικαστήρια και σε 
άλλη αρχή από τον Πρόεδρο του Διοικητικού Συμβουλίου 
και όταν αυτός απουσιάζει ή κωλύεται από τον Αντιπρόε¬ 
δρο αυτού . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 19 Μαρτίου 2001 

Με εντολή Γενικού Γραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 

Αριθ.: 2441 (7) 

Κύρωση Αναδασμού αγροκτήματος Παλαιοκκλησίου Φι- 
λιατών Ν. Θεσπρωτίας έτους 1996. 

Ο ΝΟΜΑΡΧΗΣ ΘΕΣΠΡΩΤΙΑΣ 
Αφού έλαβε υπόψη: 

1. Τις διατάξεις του Νόμου 674/1977 άρθρο 15παρ. 1. 

2. Σχετική εισήγηση της Δ/νσης Αγροτικής Ανάπτυξης, 
αποφασίζουμε: 

Κυρώνουμε το νέο κτηματικό καθεστώς, που διαμορ¬ 
φώθηκε με τον αναδασμό του έτους 1996 ,στην κτηματι¬ 
κή περιφέρεια του αγρ/τος Παλαιοκκλησίου Φιλιατών, 
όπως αυτό απεικονίζεται στους συνταχθέντες από την 
Επιτροπή Αναδασμού κτηματολογικούς πίνακες και δια¬ 
γράμματα της περιοχής αυτής. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηγουμενίτσα, 19 Μαρτίου 2001 

Ο Νομάρχης 
ΝΙΚΟΣ ΤΣΩΝΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

Αριθ.: 3006752/173 (8) 

Στην απόφαση του ΑΧΣ 561/200 που δημοσιεύθηκε στο 
ΦΕΚ 160/Τ.Β/16.2.2001 γίνονται οι κάτωθι διορθώσεις: 

1. Στη σελίδα 1838, αριστερή στήλη 22η σειρά από πά¬ 
νω το εσφαλμένο «ταχείς» στο σωστό «παχείς». 

2. Στη σελίδα 1840. δεξιά στήλη, 25 σειρά από κάτω το 
εσφαλμένο «σοκολάτα» στο σωστό «σοκολάτας» και 

3. Στη σελίδα 1841. δεξιά στήλη. 33η σειρά από επάνω 
το εσφαλμένο, «παραγράφου 9» στο σωστό «παραγρά¬ 
φου 1» 

4. Στη σελίδα 1838, δεξιά στήλη, απαλείφεται η ένατη 
σειρά από πάνω «Άρθρο 4» και στην αρχή της 10ης σειράς 
προστίθεται ο αριθμός 4 ως εξής: 

4 Για τα προϊόντα. 

(Από το Ανώτατο Χημικό Συμβούλιο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Γ 
β-ηηειΜ: ννθβιτίΗδίΘΓ @ θί.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

θυΐΌ 

δρχ- 

θυι-ο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτιβΙ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























